Saharoza

Saharoza ili tršćani šećer je disaharid koji se sastoji od α-D-glukoze i β-D-fruktoze. Saharoza zakreće ravan polarizovane svjetlosti u desno i specifični ugao je 66,5°. Zagrijavanjem u prisustvu kiseline dolazi do hidrolize, pri čemu nastaje glukoza i fruktoza. Smjesa glukoze i fruktoze zakreće ravan polarizovane svjetlosti u lijevo, pa se taj proces naziva inverzija, a nastala smjesa glukoze i fruktoze invertni šećer. Saharoza se u probavnom traktu čovjeka razlaže pod djelovanjem enzima β-frukto-furanozidaze (saharaze) na glukozu i fruktozu.

Kategorija:Oligosaharidi
Kategorija:Glikozidi